bluuebunny/crossref_metadata_2025 huggingface dataset:
Motion control strategies for the autonomous sampling, transportation and release of loads suspended to multicopters
Authors: Πανέτσος Φώτιος
Published: September 2024

Το πεδίο των μη επανδρωμένων εναέριων οχημάτων (UAVs) έχει αποκτήσει μεγαλύτερη απήχηση τα τελευταία χρόνια, καθώς αναγνωρίζονται ως αποτελεσματικές ρομποτικές πλατφόρμες για ποικίλες εφαρμογές. Πιο πρόσφατα, η ενσωμάτωση φορτίων στα πολυκόπτερα έχει επεκτείνει τα όρια των UAVs, ενισχύοντας τις δυνατότητές τους και επιτρέποντας τη χρήση τους σε ένα ευρύτερο φάσμα εφαρμογών. Ιδιαίτερα η ανάρτηση φορτίων μέσω σχοινιού έχει μαγνητίσει το ενδιαφέρον της ερευνητικής κοινότητας καθώς είναι μια έτοιμη προς χρήση λύση, σε αντίθεση με την σταθερή προσάρτηση των φορτίων, και μετριάζει την ανάγκη για πολύπλοκους σχεδιασμούς. Ωστόσο, οι προκλήσεις που προκύπτουν από την ύπαρξη του σχοινιού εμποδίζουν την αυτόνομη ανάπτυξη των πολυκοπτέρων με αναρτημένα μέσω σχοινιού φορτία σε πραγματικά περιβάλλοντα. Σε αυτή τη διατριβή, στοχεύουμε να γεφυρώσουμε αυτό το χάσμα εξοπλίζοντας τα πολυκόπτερα με την απαραίτητη αυτονομία, επιτρέποντας έτσι την ασφαλή λειτουργία τους στο πλαίσιο 3 διαφορετικών εφαρμογών: (α) μεταφορά του αναρτημένου μέσω σχοινιού φορτίου χωρίς ταλάντωση του σχοινιού, (β) παρακολούθηση ενός κινούμενου επίγειου οχήματος με σκοπό την εναπόθεση του φορτίου στο στόχο και (γ) δειγματοληψία νερού από υδάτινα περιβάλλοντα. Πιο συγκεκριμένα, σχεδιάζουμε καινοτόμες τεχνικές εκτίμησης κατάστασης που αξιοποιούν τις μετρήσεις που παρέχονται από αισθητήρες, ενσωματωμένους στο UAV, και εκτιμούν αξιόπιστα την ταλαντωτική κίνηση και την τάση του σχοινιού. Επιπλέον, αναπτύσσουμε εύρωστα σχήματα ελέγχου που αντιμετωπίζουν την περίπλοκη δυναμική του συστήματος και εκπληρώνουν τους στόχους κάθε εφαρμογής. Τέλος, επιδεικνύουμε την αποτελεσματικότητα των προτεινόμενων μεθοδολογιών σε εξωτερικούς χώρους και πρακτικά σενάρια. Ως εκ τούτου, πιστεύουμε ότι η εργασία μας μπορεί να συμβάλει στην τρέχουσα έρευνα πάνω σε πολυκόπτερα με αναρτημένα μέσω σχοινιού φορτία, διευρύνοντας έτσι την εφαρμοσιμότητά τους σε πραγματικά περιβάλλοντα.
Operational risk management of bulk carriers
Authors: Ψαρρός Γεώργιος
Published: September 2024

Η προτεινόμενη μελέτη είχε εκτελεστεί πίσω από την προϋπόθεση της πρότασης μεθοδολογίας για την εκτίμηση την τρέχουσα λειτουργική διακινδύνευση των πλοίων μεταφοράς χύδην φορτίου. Ως εκ τούτου, έχει διεξαχθεί μια αξιολόγηση διακινδύνευσης υψηλού επιπέδου για την αξιολόγηση της απόδοσης ασφάλειας της μεταφοράς ξηρού χύδην φορτίου. Αυτό περιλάμβανε το προπαρασκευαστικό βήμα για τον καθορισμό των ορίων του προβλήματος, τον προσδιορισμό κινδύνου για την ιεράρχηση των αιτιών και των αποτελεσμάτων, την ανάλυση διακινδύνευσης για την ποσοτικοποίηση της διακινδύνευσης και την εκτίμηση διακινδύνευσης για την αξιολόγηση της σημασίας και της αποδοχής της εκτιμώμενης διακινδύνευσης. Οι σχετικές πτυχές που λαμβάνονται υπόψη αποτελούνται από τη λειτουργία του σκάφους (μεταφορά ωφέλιμου φορτίου), τη φάση λειτουργίας (θαλάσσια μεταφορά), τις εξωτερικές (καιρικές συνθήκες, πορεία) και τις εσωτερικές (φορτία) επιρροές, την κατηγορία ατυχήματος (βύθιση) και την διακινδύνευση που σχετίζεται με πλήρωμα (θανάτων) και περιουσία (απώλεια πλοίου και φορτίου). Προφανώς, πολλοί παράγοντες συναγωνίζονταν για να προσελκύσουν την προσοχή, και ως εκ τούτου, εφαρμόστηκε η αρχή Pareto για τον περιορισμό της ανάλυσης όπου η διάβρωση αναγνωρίστηκε ως η κύρια κατάσταση πρόκλησης βλάβης. Η συνημμένη αβεβαιότητα στον προαναφερθέντα λειτουργικό τομέα αντιμετωπίζεται με την τεχνολογία Bayesian Networks και ταυτόχρονα η ερμηνευόμενη ιεράρχηση στη διάβρωση επαληθεύεται από το αναπτυγμένο μοντέλο διακινδύνευσης. Ο εκτιμώμενος κίνδυνος βρέθηκε τόσο χαμηλός όσο εύλογα πρακτικός και η δυνατότητα βελτίωσης εξετάζεται με την αντιμετώπιση προληπτικών (σχεδιασμού) και μετριασμού (επιχειρησιακών) μέτρων. Επιπλέον, η αποτελεσματικότητά τους ως δράσης υλοποίησης απόφασης διαχείρισης διακινδύνευσης απεικονίζεται χρησιμοποιώντας την Ανάλυση Κόστους Κύκλου Ζωής, μια τεχνική λήψης αποφάσεων για την εκμετάλλευση διαφορετικών επενδυτικών ευκαιριών.
Η Εξ Αποστάσεως Εκπαίδευση στην Δία Βίου Μάθηση
Authors: Αισώπου Αικατερίνη
Published: September 2024

Η παγκοσμιοποίηση, η εμπορευματοποίηση, ο ανταγωνισμός (Jarvis, 2003) καθώς και η ένταξη των νέων τεχνολογιών στην εκπαιδευτική διαδικασία δημιουργούν μια καινούρια πραγματικότητα, όπου αυξάνονται οι ανάγκες για την απόκτηση νέων γνώσεων, δεξιοτήτων και ικανοτήτων οδηγώντας τους εκπαιδευτικούς φορείς στην επιλογή νέων μορφών μάθησης. Στην εποχή του διαδικτύου και των σύγχρονων τεχνολογικών μέσων, ο κυριότερος παραγωγικός συντελεστής της οικονομίας είναι η γνώση (Tapscott, 1998). Η εξ αποστάσεως εκπαίδευση αποτελεί ένα σύγχρονο και παράλληλα διαφορετικό σύστημα εκπαίδευσης που βασίζεται άλλοτε στη συχνή αλληλεπίδραση εκπαιδευτή και εκπαιδευόμενου και άλλοτε στη μελέτη συγκεκριμένου εκπαιδευτικού υλικού που δεν απαιτεί την ύπαρξη εκπαιδευτή για να το διδάξει (Holmberg, 2002). Οι θεωρητικοί υποστηρίζουν ότι στην εξ αποστάσεως εκπαίδευση απαιτείται η μελέτη από αυτόνομους ή ανεξάρτητους μαθητές. Ο Moore (1983) τόνισε ότι η μάθηση είναι μια αναπτυξιακοί διαδικασία και οι μαθητές χρειάζεται να μάθουν να είναι πιο αυτόνομοι. Παρόλα αυτά η απώλεια κινήτρου των μαθητών λόγω της έλλειψης της διαπροσωπικής επαφής με τους εκπαιδευτικούς και τους συνομηλίκους, η απογοήτευση που μπορεί να αισθανθούν οι μαθητές για τη μάθηση και την κατάρτιση καθώς και η έλλειψη υποστήριξης από τους εκπαιδευτικούς κατά την διάρκεια της εκπαιδευτικής διαδικασίας, αποτελούν κάποια από τα προβλήματα για μια επιτυχή εξ αποστάσεως εκπαίδευση.
Η αξιολόγηση και η συνεισφορά της στη διαμόρφωση ενός ανοικτού σχολείου
Authors: Σακκούλα (Sakkoula) Νεκταρία (Nektaria) , Κουνατίδου Θεογνωσία , Λιοναράκης Αντώνης
Published: September 2024

Εξαιτίας της παγκοσμιοποίησης και των πρωτόγνωρων συνθηκών που προέκυψαν από την πρόσφατη πανδημία του Covid-19, ήρθε στο προσκήνιο ανάγκη για εκπαιδευτικές μεταρρυθμίσεις και στροφή προς ανοικτότητα. Η ανοικτότητα επιβεβαιώνει τον χαρακτήρα της εκπαίδευσης ως βασικό Ανθρώπινο Δικαίωμα, παρέχοντας ισότητα στις εκπαιδευτικές ευκαιρίες και ενισχύοντας τις δημοκρατικές ιδέες. Ωστόσο, τα σχολεία κινούνται προς αυτή την κατεύθυνση με ιδιαιτέρως αργούς ρυθμούς και σπανίως υιοθετούν πρακτικές ανοικτότητας, διατηρώντας τον κλειστό και αναχρονιστικό χαρακτήρα τους. Η αξιολόγηση των μαθητών/-τριών, ως αναπόσπαστο κομμάτι της μαθησιακής διαδικασίας, έχει τη δυναμική να ενισχύσει τόσο τον ανοικτό όσο και τον κλειστό χαρακτήρα του σύγχρονου σχολείου. Έτσι, ο σκοπός του άρθρου είναι να εξετάσει, μέσω βιβλιογραφικής επισκόπησης, τον τρόπο με τον οποίο η ανοικτότητα στην αξιολόγηση μπορεί να εφαρμοστεί και να συνεισφέρει στη δημιουργία ενός ανοικτού σχολείου, το οποίο θα στοχεύει στη συνολική βελτίωση των μαθητών/-τριών και όχι στη βαθμολογική κατάταξή τους. Τα σημαντικότερα ευρήματα της έρευνάς μας δείχνουν ότι με αφορμή τις εναλλακτικές μορφές αξιολόγησης που ήδη εφαρμόζονται στην εξ αποστάσεως εκπαίδευση γενικά, τα σχολεία έχουν τη δυνατότητα να προχωρήσουν στην αξιοποίηση ανάλογων πρακτικών ανοικτότητας στην αξιολόγηση των μαθητών/-τριών, ώστε να ενισχύουν την καλλιέργεια των δεξιοτήτων του 21ου αιώνα, καθώς και των αξιών της δημοκρατίας και της ισότητας.
Η αξιοποίηση των Τεχνολογιών Πληροφορίας και Επικοινωνίας στην εξ αποστάσεως Σχολική Εκπαίδευση στην Ελλάδα
Authors: Αποστόλου Κωνσταντίνα , Papadimitriou Sofia Theodor
Published: September 2024

Η εμφάνιση της πανδημίας Covid-19 και η επιτακτική εφαρμογή επείγουσας εξ αποστάσεως εκπαίδευσης (εξΑΕ) σε όλο τον κόσμο με αποκλειστική τη χρήση των Τεχνολογιών Πληροφορίας και Επικοινωνίας (ΤΠΕ), έφερε στην επιφάνεια την ανάγκη για περαιτέρω έρευνα στο πεδίο. Παρά το πλήθος ερευνών σε θέματα εξΑΕ και ΤΠΕ, τα οποία ξεκινούν από το παρελθόν, υπάρχει χώρος για περαιτέρω έρευνα, δίνοντας έμφαση στη συμβολή των ΤΠΕ στην εξΑΕ με παιδαγωγική οπτική στην εκπαιδευτική διαδικασία στη σχολική εκπαίδευση. Η έρευνα περιέχει δειγματοληπτικό ερευνητικό σχεδιασμό βασισμένο σε ερωτηματολόγιο, τηρώντας όλες τις απαιτούμενες ενέργειες για τη συλλογή των δεδομένων.
Η εξΑΕ έρχεται να καλύψει κενά και ανάγκες που προκύπτουν από την παραδοσιακή μορφή εκπαίδευσης και σε σχολικό επίπεδο. Η εξέλιξη της αξιοποίησης της εξΑΕ αλλά και της χρήσης τεχνολογιών διαφέρει από χώρα σε χώρα ως προς τη μορφή αλλά και ως προς τον χρόνο προσαρμογής, κατατάσσοντας την Ελλάδα σε χώρα με αρκετή καθυστέρηση στην εξοικείωσή της, φτάνοντας στην περίοδο της πανδημίας. Παρότι η εξΑΕ και η χρήση των ΤΠΕ έχουν να προσφέρουν πολλά, έχουν πολλαπλάσια αξία όταν συνδυάζονται με παιδαγωγικά στοιχεία στην εκπαιδευτική διαδικασία. Τα αποτελέσματα της συγκεκριμένης έρευνας αναδεικνύουν ζητήματα από την απουσία πρότερης εμπειρίας της Ελλάδας αλλά και από τις ιδιαίτερες συνθήκες εκπαίδευσης στην επείγουσα κατάσταση που αντιμετώπισε καθώς και ομοιότητες και διαφορές σε σχέση με παρόμοιες έρευνες στην Ευρώπη.
Αξιοποίηση των Τεχνολογιών Πληροφορίας και Επικοινωνίας στην Πρωτοβάθμια και Δευτεροβάθμια επείγουσα εξ αποστάσεως Εκπαίδευση στην Ελλάδα: Διερεύνηση Ομοιοτήτων και Διαφορών
Authors: Αποστόλου Κωνσταντίνα , Παπαδημητρίου Σοφία
Published: September 2024

Με την εμφάνιση της πανδημίας COVID-19 και την επιτακτική εφαρμογή της επείγουσας εξ αποστάσεως εκπαίδευσης σε όλο τον κόσμο με αποκλειστική τη χρήση των Τεχνολογιών Πληροφορίας και Επικοινωνίας (ΤΠΕ), αναδείχθηκε η ανάγκη για περαιτέρω έρευνα στο πεδίο της εξ αποστάσεως σχολικής εκπαίδευσης. Οι τεχνολογίες που υποστηρίζουν την εξ αποστάσεως εκπαίδευση (εξΑΕ) έχουν αλλάξει με την πάροδο των χρόνων από απλή αλληλογραφία μέχρι χρήση σύγχρονων και ασύγχρονων περιβαλλόντων μάθησης, Μέσων Κοινωνικής Δικτύωσης αλλά και τεχνολογιών αιχμής όπως αναλυτικές μάθησης (learning analytics) ή εφαρμογές τεχνητής νοημοσύνης (AI).
Η έρευνα αφορά στη συμβολή των ΤΠΕ στις δυο βαθμίδες της εξ αποστάσεως σχολικής εκπαίδευσης (εξΑΣΕ) με έμφαση στην παιδαγωγική διάσταση της διδασκαλίας και μάθησης. Τα αποτελέσματα της συγκεκριμένης έρευνας αναδεικνύουν αξιοσημείωτες ομοιότητες και διαφορές στην αξιοποίηση των ΤΠΕ μεταξύ Πρωτοβάθμιας και Δευτεροβάθμιας εκπαίδευσης καθώς και τρόπους βελτίωσης αδύναμων σημείων.
Διερεύνηση Κινήτρων, Στάσεων και Συμπεριφορικών Προθέσεων Καθηγητών Δευτεροβάθμιας Εκπαίδευσης αναφορικά με τη χρήση ΤΠΕ στην εκπαιδευτική διαδικασία
Authors: Μέλισσα Μαρία , Μαυροειδής Ηλίας , Πιερρή Ευγενία
Published: September 2024

Η ραγδαία ανάπτυξη της τεχνολογίας αποτελεί ένα στοιχείο που χαρακτηρίζει τη σύγχρονη κοινωνική πραγματικότητα. Σε μια ψηφιακή εποχή, όπου οι Τεχνολογίες Πληροφοριών και Επικοινωνιών (ΤΠΕ) θεωρούνται ένα βασικό εργαλείο για τη δημιουργία και την ανταλλαγή γνώσεων, η καθημερινότητα των πολιτών φαίνεται να επηρεάζεται σημαντικά σε πολλούς τομείς δραστηριοποίησης, όπως το σχολικό πλαίσιο και το εργασιακό περιβάλλον. Γίνεται, επομένως, λόγος για την κατάκτηση ενός ψηφιακού γραμματισμού, για την καλλιέργεια του οποίου σημαίνοντα ρόλο διαδραματίζουν οι εκπαιδευτικοί και ο βαθμός που θα εντάξουν τις ΤΠΕ στη διδακτική πράξη. Στη παρούσα εργασία θα παρουσιαστεί η θεωρητική βάση και η ερευνητική τεκμηρίωση γύρω από το ζήτημα των κινήτρων, της αποδοχής τεχνολογίας και των συμπεριφορικών προθέσεων των εκπαιδευτικών Δευτεροβάθμιας Εκπαίδευσης ως προς την ενσωμάτωση και την αξιοποίηση των ΤΠΕ στο πλαίσιο της διδασκαλίας τους. Η ποσοτική έρευνα σε δείγμα 100 συμμετεχόντων έδειξε ότι οι εκπαιδευτικοί κατέχουν υψηλές θετικές στάσεις απέναντι στην αποδοχή τεχνολογίας και στη χρήση των ΤΠΕ στη σχολική τάξη, θεωρώντας τα ένα πολύτιμο και ταυτόχρονα εύκολο εργαλείο προώθησης της μάθησης. Ανέδειξαν, ωστόσο, τη σημαντικότητα κατάρτισής τους σε τεχνολογικά ζητήματα, καθώς και την απαραίτητη υποστήριξη σε επίπεδο υποδομών, τα οποία δύναται να δυσχεράνουν τη πρόθεσή τους για αξιοποίηση της τεχνολογίας στη διδακτική πράξη.
Εκπαιδευτικές τεχνικές δημιουργίας θετικού κλίματος στην εξAE: Οι απόψεις μεταπτυχιακών φοιτητών του ΕΑΠ
Authors: Ορφανού Λελοβίτου Μαρία , Σαμαντά Αγγελική , Τρυφιάτης Γιάννης
Published: September 2024

Στο πλαίσιο της εξ Αποστάσεως Εκπαίδευσης, ποικίλες ενεργητικές εκπαιδευτικές τεχνικές αξιοποιούνται ευρέως τα τελευταία χρόνια από τους διδάσκοντες/τις διδάσκουσες, με στόχο οι φοιτητές και οι φοιτήτριες να ασκηθούν ατομικά και ομαδικά, να ενεργοποιηθούν και να λειτουργήσουν αυτόνομα προς μια ευρετική πορεία αυτομάθησης. Οι τεχνικές διακρίνονται σε αυτές που αξιοποιούνται από την πλευρά του διδάσκοντα/της διδάσκουσας, του διδασκόμενου/της διδασκομένης, της ομάδας των διδασκομένων άλλοτε με τη χρήση τεχνολογικών μέσων και εργαλείων και άλλοτε χωρίς αυτά. Στην παρούσα εργασία, διερευνώνται οι εκπαιδευτικές τεχνικές που μπορούν να συμβάλουν στη βελτίωση του κλίματος στην εξΑΕ, ενισχύοντας έτσι τη δημιουργία μιας κοινότητας μάθησης. Στη συνέχεια, παρατίθεται η ποιοτική έρευνα, που πραγματοποιήθηκε με φοιτητές/φοιτήτριες των ΜΠΣ «Εκπαίδευση και Τεχνολογίες σε συστήματα εξ αποστάσεως διδασκαλίας και μάθησης-Επιστήμες της Αγωγής» και «Μεταπτυχιακή Ειδίκευση Φυσικών Επιστημών Καθηγητών» του ΕΑΠ, και στην οποία εξετάστηκε ρόλος των ενεργητικών εκπαιδευτικών τεχνικών και η επίδρασή τους στη διαμόρφωση θετικού κλίματος στα ΜΠΣ. Τα αποτελέσματα της έρευνας δείχνουν ότι με την αξιοποίησή τους οι φοιτητές/τριες ενεργοποιούνται περισσότερο, παρέχεται υψηλότερο επίπεδο αλληλεπίδρασης των μελών της ομάδας, ενώ αυξάνεται η συνεργασία και η συνεργατική μάθηση.
Employing a Process Mining Approach to Recommend Personalized Adaptive Learning Paths in Blended-Learning Environments
Authors: Joudieh Noura , Eteokleous Nikleia , Champagnat Ronan , Rabah Mourad , Nowakowski Samuel
Published: September 2024

In education, e-learning is highly adopted to improve the learning experience and increase learning efficiency and engagement. Yet, an explosion of online learning materials has overwhelmed learners, especially when trying to achieve their learning goals. In this scope, recommender systems are used to guide learners in their learning process by filtering out the available resources to best match their needs, i.e. to offer personalized content and learning paths. Concurrently, process mining has emerged as a valuable tool for comprehending learner behavior during the learning journey. To synergize these disciplines and optimize learning outcomes, our paper introduces an ontology-based framework that aims to recommend an adaptive learning path, driven by a learner’s learning objective, personalized to his learning style, and enriched by the past learning experience of other learners extracted via process mining. The learning path considers pedagogical standards by employing Bloom’s taxonomy within its structure. The framework establishes an Ontological Foundation, to model the Learner, Domain, and Learning Path. Choosing Computer Science as a domain, we construct a knowledge base using synthesized data. For past learning experience, we analyze Moodle log data from 2018 to 2022, encompassing 471 students in the Computer Science and Engineering Department at Frederick University, Cyprus.
Εικονικές Κοινότητες Μάθησης και η περίπτωση των Ατόμων με Αναπηρία στους Εικονικούς Κόσμους
Authors: Κατσούδα Ασημίνα
Published: September 2024

Σκοπός της παρούσας μελέτης είναι η ανάδειξη του ρόλου των Εικονικών Κοινοτήτων Μάθησης και οι ευκαιρίες προσβασιμότητας που προσφέρουν οι εικονικοί κόσμοι ιδιαίτερα στα Άτομα με Αναπηρία. Υπό το πρίσμα αυτό, αρχικά πραγματοποιήθηκε μία σύντομη κριτική επισκόπηση της βιβλιογραφίας σχετικά με τα Εικονικά Περιβάλλοντα Μάθησης και τις δυνατότητες που προσφέρουν στο πλαίσιο της εξ Αποστάσεως Εκπαίδευσης. Επιπλέον, πραγματοποιήθηκε περεταίρω έρευνα σχετικά με Εικονικές Κοινότητες Μάθησης σε Εικονικούς Κόσμους, και πρωτίστως στο Second Life όπου βάσει της βιβλιογραφίας παραμένει η πιο δημοφιλής πλατφόρμα στην εκπαιδευτική κοινότητα λόγω της ανοικτότητας που προσφέρει και των ποικίλων εργαλείων δημιουργίας και αλληλεπίδρασης. Επιπροσθέτως, γίνεται αναφορά και σε Εικονικές Κοινότητες Μάθησης ή/και Υποστήριξης για ευάλωτες κοινωνικές ομάδες και Άτομα με Αναπηρία, οι οποίες προσφέρουν υποστήριξη στα άτομα αυτά και στους φροντιστές τους, όπως και δράσεις ενημέρωσης και ευαισθητοποίησης στο ευρύ κοινό. Ακόμη, τονίζεται η σημασία του ψηφιακού περιβάλλοντος στην αντιμετώπιση εμποδίων που υπάρχουν στο «φυσικό» περιβάλλον. Μέσω της μελέτης αυτής επισημαίνονται οι ευκαιρίες που δίνουν οι εικονικοί κόσμοι στον εμπλουτισμό μάθησης και την ενίσχυση της προσβασιμότητας στο πλαίσιο της Ανοικτής και εξ Αποστάσεως Εκπαίδευσης και παράλληλα οι ευκαιρίες βελτίωσης στην εκπαιδευτική, κοινωνική και επαγγελματική ζωή των Ατόμων με Αναπηρία και των ευάλωτων κοινωνικών ομάδων.
Η επίδραση της εξ αποστάσεως εκπαίδευσης σε συμβατικά εκπαιδευτικά περιβάλλοντα Ένα Ερευνητικό Πρόγραμμα του Ελληνικού Ανοικτού Πανεπιστημίου
Authors: Σφακιωτάκη Κυριακή , Λιοναράκης Αντώνης
Published: September 2024

Τα τελευταία χρόνια λόγω της μεγάλης προσφοράς προγραμμάτων εξ αποστάσεως εκπαίδευσης (στο εξής εξ ΑΕ), προκύπτει ένας σοβαρός διάλογος που σχετίζεται με τις πρακτικές εφαρμογής αυτού του μοντέλου εκπαίδευσης από τα συμβατικά τριτοβάθμια εκπαιδευτικά ιδρύματα. Κατά συνέπεια προβάλλεται αναγκαία η διερεύνηση των καινοτομιών, αλλαγών και επιρροών που διαδραμάτισε αυτά τα χρόνια το Ελληνικό Ανοικτό Πανεπιστήμιο (στο εξής Ε.Α.Π) στον τρόπο και μεθοδολογία προσφοράς μικρής ή μεγάλης διάρκειας προγραμμάτων σπουδών από ανώτατα ιδρύματα και σε τομείς που συνθέτουν την παιδαγωγική υπόσταση της εξ ΑΕ. Στην παρούσα εργασία παρουσιάζεται και περιγράφεται στο πλαίσιο του προγράμματος “Χρηματοδότηση της έρευνας στο Ε.Α.Π.» το ερευνητικό έργο που στοχεύει στη διερεύνηση και ανάλυση των καινοτομιών, αλλαγών και επιρροών που ξεκίνησαν από το Ε.Α.Π. και άσκησαν επίδραση στον τρόπο και τη μεθοδολογία προσφοράς μικρής ή μεγάλης διάρκειας προγραμμάτων σπουδών από ανώτατα εκπαιδευτικά ιδρύματα. Αρχικά, αφού διασαφηνιστούν οι έννοιες της εκπαιδευτικής καινοτομίας και αλλαγής, παρουσιάζονται ο σκοπός, οι στόχοι, τα καινοτομικά στοιχεία του ερευνητικού προγράμματος καταγράφονται οι καινοτομίες του Ε.Α.Π. & αλλαγές στην προσφορά ποιοτικής παροχής προγραμμάτων σπουδών. Στη συνέχεια, παρουσιάζονται ενδεικτικά οι επιρροές του Ε.Α.Π. σε 14 Α.Ε.Ι. συμβατικής εκπαίδευσης σε σχέση με τη φυσιογνωμία της εξ ΑΕ.
Δραστηριότητες στην εξ Αποστάσεως Εκπαίδευση για την ανάπτυξη γνωστικών δεξιοτήτων: Συμπεριφοριστική και Κονστρουκτιβιστική προσέγγιση
Authors: Κυριζοπούλου Σοφία Αντώνιος , Σπανακά Αδαμαντία , Λιοναράκης Αντώνης
Published: September 2024

Το εκπαιδευτικό υλικό εξ αποστάσεως εκπαίδευσης με τις  δραστηριότητες που περιέχει στοχεύει στην απόκτηση γνωστικών δεξιοτήτων, με τις οποίες ο/η εκπαιδευόμενος/-η θα ενισχύσει τη μάθηση και θα δημιουργήσει νέες δυνατότητες ευημερίας και επιτυχίας στο κοινωνικό περιβάλλον που ζει και εργάζεται. Ποια όμως είναι τα κριτήρια για την επιλογή τέτοιων δραστηριοτήτων μάθησης, ώστε να επιτευχθεί η ενίσχυση της δημιουργικότητας και της κριτικής σκέψης; Ο γνωστικός κονστρουκτιβισμός υποστηρίζει τη δημιουργία πολυποίκιλων, κατανοητών δραστηριοτήτων μάθησης, οι οποίες θα λαμβάνουν υπόψη  τις  πρότερες γνώσεις των εκπαιδευόμενων, και θα οικοδομούνται γύρω από μια κεντρική έννοια. Στον συμπεριφορισμό δίνεται μεγάλη αξία στην ίδια τη συμπεριφορά και την τροποποίησή της. Όλοι οι εκπαιδευόμενοι/-ες μπορούν να μάθουν, να αναπτύξουν δεξιότητες και να διαμορφώσουν σταδιακά την επιθυμητή συμπεριφορά μέσω της  θετικής ενίσχυσης. Συνεπώς, μαθησιακές δραστηριότητες που έχουν σαφή στοχοθεσία, είναι προσεκτικά σχεδιασμένες και διατεταγμένες, παρέχοντας θετικά ερεθίσματα που δημιουργούν αντίδραση, ενισχύουν μια συγκεκριμένη συμπεριφορά μάθησης.
Η εξ αποστάσεως Εκπαίδευση Ενηλίκων ως ευκαιρία μάθησης για ευάλωτη κοινωνική ομάδα κακοποιημένων γυναικών (Μεθοδολογία Εκπαίδευσης Ενηλίκων)
Authors: ΠΛΑΓΙΣΟΥ ΟΛΓΑ , Τσιρίδη Αναστασία , Μελισσαράτος Γεράσιμος , Ραμουτσάκη Ιωάννα Α.
Published: September 2024

Σκοπός της συγκεκριμένης εισήγησης είναι η ανάδειξη των δυνατοτήτων του ψηφιακού περιβάλλοντος της εξ αποστάσεως Εκπαίδευσης Ενηλίκων και η αξιοποίησή του στο πλαίσιο της εκπαίδευσης ευάλωτων κοινωνικών ομάδων και, ειδικότερα, κακοποιημένων γυναικών. Kύριο μέλημα του/της  εκπαιδευτή/εκπαιδεύτριας ενηλίκων σ’ αυτή την εκπαιδευτική διαδικασία είναι η απόκτηση γνώσης και η ψυχολογική ενδυνάμωση των γυναικών αυτών, ώστε εκείνες να αντιμετωπίσουν τη ζωή με περισσότερη αισιοδοξία και αυτοπεποίθηση. Αξιοποιούνται κατεξοχήν ενεργητικές τεχνικές, που υποστηρίζονται από τη δυναμική της ομάδας, την Τέχνη και από δόκιμες πηγές. Από την περιγραφή αναδεικνύεται ότι το ψηφιακό περιβάλλον και οι κατάλληλοι εκπαιδευτικοί χειρισμοί του/της εκπαιδευτή/εκπαιδεύτριας μπορούν να οδηγήσουν τους εκάστοτε εκπαιδευομένους σε αναστοχασμό, ατομική ανάπτυξη, αυτο-επίγνωση και αυτο-βελτίωση.
Ο ρόλος των γραπτών εργασιών στην εξ αποστάσεως εκπαίδευση. Η περίπτωση του Ελληνικού Ανοικτού Πανεπιστημίου.
Authors: Ισμυρλής Βασίλειος
Published: September 2024

Η εξ αποστάσεως εκπαίδευση καταλαμβάνει πλέον ένα σημαντικό κομμάτι στο σύστημα εκπαίδευσης παγκοσμίως και συμβάλλει σημαντικά στην προσπάθεια για επιμόρφωση και κατάρτιση των ενδιαφερόμενων ατόμων.Το Ελληνικό Ανοικτό Πανεπιστήμιο (ΕΑΠ), ένα ίδρυμα τριτοβάθμιας εκπαίδευσης, το οποίο παρέχει εξ αποστάσεως εκπαίδευση στην Ελλάδα εδώ και πολλά χρόνια, επιτελεί ένα σημαντικό έργο σε αυτόν τον τομέα, έχοντας χιλιάδες εγγεγραμμένους σπουδαστές στα προγράμματά του. Έτσι είναι σημαντικό να διερευνηθούν πολλές πτυχές αυτής της διαδικασίας, ώστε να προταθούν και να εφαρμοστούν βελτιώσεις. Οι γραπτές εργασίες θεωρούνται ένα πολύ σημαντικό μέρος αυτής της προσπάθειας, καθώς είναι εργαλεία τα οποία συμβάλλουν στην καλύτερη κατανόηση της ύλης και τελικά συμβάλλουν σημαντικά στην αποτελεσματική μάθηση των εκπαιδευόμενων.Σε αυτήν την εργασία διερευνούνται τα οφέλη καθώς και άλλες πτυχές που προκύπτουν από τις διαδικασίες εκπόνησης των ΓΕ, οι οποίες εκπονούνται κατά την πραγματοποίηση των προγραμμάτων σπουδών του ΕΑΠ.Για να διερευνηθούν τα παραπάνω, διαμορφώθηκε ένα ερωτηματολόγιο με σχετικά ερωτήματα, το οποίο απευθύνθηκε σε φοιτητές του ΕΑΠ και τελικά εβδομήντα πέντε άτομα το συμπλήρωσαν ηλεκτρονικά. Τα δεδομένα αναλύθηκαν και από τα αποτελέσματα που προέκυψαν, διαπιστώνεται ότι οι φοιτητές αναγνωρίζουν τα εκπαιδευτικά οφέλη των γραπτών εργασιών και προσπαθούν να ανταπεξέλθουν στις δυσκολίες τους. Επίσης, θεωρούν ότι είναι ικανοποιημένοι από τις προσπάθειες που κάνουν κατά τη διάρκεια διαδικασίας εκπόνησης των γραπτών εργασιών.
Η Ομότιμη Ανατροφοδότηση στην εξ Αποστάσεως Εκπαίδευση: έρευνα σε ομάδα μεταπτυχιακών φοιτητών του ΕΑΠ
Authors: Καλοπανά Μαγδαληνή Παναγιώτης
Published: September 2024

Η Ομότιμη Ανατροφοδότηση (ΟΑ), ως διαδικασία βελτιστοποίησης προόδου μεταξύ εκπαιδευομένων, αποτελεί ένα φαινόμενο που αναδεικνύεται τα τελευταία χρόνια στη βιβλιογραφία της εκπαίδευσης ενηλίκων. Το Ελληνικό Ανοικτό Πανεπιστήμιο (ΕΑΠ), ως κύριος φορέας της εξ αποστάσεως εκπαίδευσης ενηλίκων στην Ελλάδα, έχει συμπεριλάβει στην πλατφόρμα του πεδία αλληλλεπίδρασης μεταξύ των φοιτητών. Στη βιβλιογραφία ωστόσο δεν καταγράφεται ο ρόλος και η σημασία της ΟΑ στο ΕΑΠ. Το ερευνητικό αυτό ερώτημα διερευνάται μεταξύ σκόπιμου δείγματος πρωτοετών μεταπτυχιακών φοιτητών του έτους 2016-2017 με προφορικές και γραπτές συνεντεύξεις. Η ποιοτική μεθοδολογία αναπτύσσεται πάνω στον Συστηματικό Σχεδιασμό Θεμελιωμένης Θεωρίας, με την παράλληλη αξιοποίηση αναδυόμενων κωδικών, για την ανάλυση και ερμηνεία των δεδομένων. Τα ευρήματα υποδεικνύουν τον επικουρικό αλλά σημαντικό ρόλο της ΟΑ στην αυτομάθηση.
Teachers' views on school distance education Potential - limitations - suggestions
Authors: Αμοργιανιώτη Ειρήνη
Published: September 2024

The present study focuses on the views of secondary school teachers about the potential of implementing school distance education. In our country during the spring of 2020, due to the pandemic of Covid-19, distance education filled the gap created by the suspension of operation of school units. An empirical research was conducted on ten teachers in the prefecture of Ioannina using the semi-structured interview tool. The findings of the research show that teachers value positively the free access and flexibility of distance education. It is also noteworthy that they believe that school distance education should be institutionalized to meet emergencies. However, they are wary against self-sufficient distance education in conditions other than emergencies. Finally, they consider that supplementary use is in some cases necessary to support knowledge and consider that mixed education can be used in adults courses or in children who are absent due to health reasons.
Η καθημερινότητα των εκπαιδευτικών εν μέσω της πανδημίας: επιχειρώντας μια σύγκριση μεταξύ Ελλάδας και Ουκρανίας
Authors: ΠΑΡΑΣΚΕΥΟΠΟΥΛΟΥ-ΚΟΛΛΙΑ ΕΥΦΡΟΣΥΝΗ-ΑΛΚΗΣΤΗ , Podkovyroff Nanouchka , Μιχαλακόπουλος Χρήστος-Απόστολος
Published: September 2024

Η πανδημία που έχει πλήξει -και πλήττει- την ανθρωπότητα αυτήν την περίοδο έχει επηρεάσει πολλούς τομείς της ζωής μας, έχει περιορίσει την κοινωνική ζωή των ατόμων, και καταφανώς και το πεδίο της εκπαίδευσης (βλ. και Crawford, Butler-Henderson, Rudolph, Malkawi, Glowatz, Burton, & Lam, 2020). Αυτό που δεν πρέπει να ξεχνάμε εν μέσω όλης αυτής της κατάστασης είναι το γεγονός ότι οι εκπαιδευτικοί έπρεπε να προσαρμοστούν γρήγορα σε δεδομένα, για τα οποία δεν ήταν προετοιμασμένες/οι (βλ. Επίσης Haverback, 2020; Evagorou & Nisiforou, 2020; Edelhauser & Lupu-Dima, 2020) και ότι τα περισσότερα σχολεία ίσως δεν είχαν την τεχνική υποδομή που θα μπορεί να υποστηρίξει οποιαδήποτε διαδικτυακή αλληλεπίδραση. Για τους προαναφερθέντες λόγους, αποφασίσαμε να διεξάγουμε μια ερευνα που θα αφορούσε την εκπαιδευτική καθημερινότητα μεταξύ δυο χωρών που δεν βρίσκονται κοντά γεωγραφικά, της Ελλάδας και της Ουκρανίας, προκειμένου να αναδειχθούν στοιχεία που θα μπορούσαν να αξιοποιηθούν ως χρήσιμα και στις δυο χώρες. Σαφώς, η καθημερινή ζωή των εκπαιδευτικών των δύο (2) χωρών είχε ομοιότητες αλλά και διαφορές. Οι ομοιότητες ήταν ότι οι εκπαιδευτικοί και των δύο (2) χωρών ξόδεψαν πολύ χρόνο προετοιμάζοντας κατάλληλο εκπαιδευτικό υλικό για εξ αποστάσεως εκπαίδευση και διατηρούσαν επαφή με τις/τους συναδέλφους τους, με τις Ελληνίδες και τους Έλληνες εκπαιδευτικούς να το κάνουν πιο συχνά. Όσον αφορά τις διαφορές, φαίνεται ότι οι Ουκρανές και οι Ουκρανοί εκπαιδευτικοί χρησιμοποίησαν τη σύγχρονη εξ αποστάσεως εκπαίδευση εν συγκρίσει με τις Ελληνίδες και τους Έλληνες που χρησιμοποιούσαν την ασύγχρονη. Μια άλλη διαφορά είναι ότι οι Ελληνίδες και Έλληνες εκπαιδευτικοί της πρωτοβάθμιας εκπαίδευσης (δασκάλες/οι) φάνηκε να διατηρούν επαφή με τις/τους μαθήτριες/ητές τους και εκτός της εκπαιδευτικής διαδικασίας.
Εξ αποστάσεως σχολική εκπαίδευση και ψηφιακή αφήγηση: η υλοποίηση εν μέσω πανδημίας ενός εκπαιδευτικού προγράμματος με θέμα τη συμπερίληψη
Authors: Ιωακειμίδου Βασιλική , Βλαχοστέργιου Κατερίνα , Σούρρας Θοδωρής , Λιόπα Νίκη , Κοκκινιά Θάνια , Σούλα Ελένη , Τσαλαμπαμπούνη Φαίδρα
Published: September 2024

Κατά τη διάρκεια εφαρμογής του πρώτου lockdown λόγω της πανδημίας στην Ελλάδα η συμμετοχή στην εξ αποστάσεως σχολική εκπαίδευση ήταν προαιρετική για εκπαιδευτικούς και μαθητές. Το συγκεκριμένο άρθρο αναφέρεται σε μια μελέτη περίπτωσης δύο συστεγαζόμενων σχολικών μονάδων στην πρωτοβάθμια εκπαίδευση που ξεκίνησαν να αξιοποιούν την εξ αποστάσεως εκπαίδευση από τις πρώτες κιόλας εβδομάδες αναστολής της δια ζώσης λειτουργίας των σχολείων και μάλιστα υλοποίησαν εξ αποστάσεως ένα εκπαιδευτικό πρόγραμμα δημιουργώντας ψηφιακές αφηγήσεις με θέμα τη συμπερίληψη. Μετά από μια σύντομη θεωρητική τοποθέτηση, περιγράφεται το πρόγραμμα και καταγράφεται η εξ αποστάσεως εμπειρία μαθητών και εκπαιδευτικών. Στο πλαίσιο της συζήτησης που διαμορφώνεται αναδεικνύεται ο ρόλος της εξ αποστάσεως εκπαίδευσης την περίοδο αυτή, καθώς και των βασικών εμπλεκόμενων σε αυτή, οφέλη που προέκυψαν αλλά και δυσκολίες που αντιμετωπίστηκαν.
Εισαγωγή στην ποιοτική ανάλυση δεδομένων με το λογισμικό Taguette: Ζητήματα εγκυρότητας και αξιοπιστίας στην ποιοτική έρευνα
Authors: Μπράιλας Αλέξιος , Παπαχριστόπουλος Κωνσταντίνος , Τράγου Έλενα
Published: September 2024

Η διαδικασία της ποιοτικής ανάλυσης των εμπειρικών δεδομένων περιλαμβάνει συνήθως ένα αρχικό στάδιο κωδικοποίησής τους. Η κωδικοποίηση αποτελεί μια διαδικασία συστηματικής μετάβασης από το επίπεδο των ανεπεξέργαστων εμπειρικών δεδομένων, όπως για παράδειγμα αποτελούν οι απομαγνητοφωνήσεις ατομικών συνεντεύξεων ή ομάδων εστίασης, στο επίπεδο μιας αφαιρετικής τους αναπαράστασης, μέσα από ένα σύνολο κωδικών/ κατηγοριοποιήσεων που αντιστοιχούν σε τμήματα των εμπειρικών δεδομένων. Τις τελευταίες τρεις δεκαετίες έχουν αναπτυχθεί πλήθος εφαρμογών λογισμικού για την υποστήριξη της διαδικασίας ποιοτικής ανάλυσης. Σε αυτή την κατηγορία ανήκουν τα προγράμματα CAQDAS τα οποία χρησιμοποιούνται για να υποστηρίζουν τη διαδικασία ανάλυσης που διεξάγει ο ίδιος ο ερευνητής. Επειδή τα ποιοτικά εμπειρικά δεδομένα είναι συνήθως εκτεταμένα και η ανάλυσή τους ιδιαίτερα χρονοβόρα και επίπονη, η χρήση μιας εφαρμογής λογισμικού κρίνεται περισσότερο από απαραίτητη, γιατί διευκολύνει ιδιαίτερα την ερευνητική ομάδα να οργανώσει τα εμπειρικά δεδομένα και να ολοκληρωθεί η διαδικασία ανάλυσης με έναν συγκροτημένο και συστηματικό τρόπο. Στο παρόν άρθρο, επιδεικνύουμε τη διαδικασία της ποιοτικής ανάλυσης μέσα από ένα παράδειγμα κωδικοποίησης κειμενικών εμπειρικών δεδομένων, αξιοποιώντας ένα νέο και εύχρηστο λογισμικό ανοικτού κώδικα, το Taguette. Η αξιοποίηση κατάλληλων εργαλείων ανοικτού κώδικα κρίνεται ιδιαίτερα σημαντική στο πλαίσιο μιας οικολογίας ανοικτής εκπαίδευσης. Το άρθρο καταλήγει συζητώντας ζητήματα εγκυρότητας και ποιότητας στην ποιοτική έρευνα.
Open, distance education and self-directed learning of teachers during Covid19 pandemic crisis
Authors: Ξανθοπούλου Παναγιώτα , Σβάρνα Σταματία
Published: September 2024

The fields and motivations of self-directed learning are for adult educators a matter of their lifelong learning. Teachers openly and remotely train themselves in various fields and develop knowledge, skills and attitudes. These fields include education, computer science, arts, environment, special education, school psychology, etc. The teachers’ motivations mainly include their personal and professional development, their socialization, an offering to other people, the improvement of their life quality etc. The present research, with a qualitative approach, attempted to study the fields and motivations of primary school teachers in terms of their self-directed learning. The semi-structured interview technique was chosen for data collection. The results showed that the fields and motivations of the teachers serve their daily school needs. They are related to their personal and professional development and the critical thinking of both themselves and their students afterwards. Especially due to the Covid19 pandemic crisis the training needs of teachers are carried out openly and remotely. Their participation in various programs, but also their future intention to participate, enhance the need to develop self-directed learning skills, as well as e-learning programs in this direction. The present study can contribute to the increase of knowledge and practice in the development, promotion and planning of self-directed learning interventions in open and distance education, while its originality lies in the fact that no similar research has been implemented in the field of self-directed learning and its connection to lifelong teacher education.
Ιστορική έρευνα και ψηφιακές δεξιότητες σε πολιτιστικό πρόγραμμα για τα 200 χρόνια από την Επανάσταση του 1821, κατά την περίοδο της εξ αποστάσεως εκπαίδευσης
Authors: Αναστασόπουλος Παναγιώτης , Κανάρη Τριανταφυλλιά
Published: September 2024

Το 2021 συμπληρώθηκαν 200 χρόνια από την έναρξη του απελευθερωτικού αγώνα του 1821. Με αφορμή αυτή την επέτειο, κατά το σχολικό έτος 2020-2021, στο 4ο Γυμνάσιο Νέας Ιωνίας Αττικής υλοποιήσαμε πρόγραμμα πολιτιστικών θεμάτων, με τίτλο «Η εικονογράφηση του αγώνα εθνικής απελευθέρωσης του 1821 και το αποτύπωμά του στη λογοτεχνία». Σε αυτό έλαβαν μέρος 16 μαθήτριες και μαθητές ενός τμήματος της Γ΄ τάξης Γυμνασίου, λόγω του θέματος, που ήταν σχετικό με την ύλη των μαθημάτων της Ιστορίας και της Λογοτεχνίας της Γ΄ τάξης. Το πρόγραμμα υλοποιήθηκε αποκλειστικά μέσω τηλεκπαίδευσης, καθώς η δια ζώσης εκπαιδευτική διαδικασία είχε ανασταλεί στο μεγαλύτερο μέρος του σχολικού έτους 2020-21, προκειμένου να περιοριστεί η εξάπλωση της νόσου Covid-19. Περιελάμβανε τη συμπλήρωση θεματικών ψηφιακών πινάκων με προσωπογραφίες Ελλήνων και Ευρωπαίων εικαστικών καλλιτεχνών του 19ου αιώνα, οι οποίοι εικονογράφησαν τον αγώνα ανεξαρτησίας, καθώς και με τα έργα τους που αφορούσαν τους Έλληνες αγωνιστές, γεγονότα στην ξηρά και στη θάλασσα. Επίσης, συγκεντρώθηκαν επιλεγμένα έργα Ελλήνων και Ευρωπαίων λογοτεχνών του 19ου αιώνα που αναφέρονται στην Επανάσταση του 1821. Τέλος, εκπονήθηκε ντοκιμαντέρ με θέμα τα έργα των Ευρωπαίων ζωγράφων που αφύπνισαν την Ευρωπαϊκή πολιτική ως προς την στάση της απέναντι στον απελευθερωτικό αγώνα. Η υλοποίηση του προγράμματος απαιτούσε ιστορική, μουσειακή, βιβλιογραφική έρευνα, σύνθεση κειμένων, χρήση ελεύθερων ψηφιακών εργαλείων.
Διερεύνηση των αντιλήψεων των μελλοντικών εκπαιδευτικών προσχολικής εκπαίδευσης σχετικά με τη χρήση της παιχνιδοποίησης στη διδασκαλία των Φυσικών Επιστημών
Authors: Καλογιαννάκης Μιχαήλ , Ζουρμπάκης Αλκίνοος - Ιωάννης , Παπαδάκης Σταμάτιος
Published: September 2024

Η διδασκαλία των Φυσικών Επιστημών (Φ.Ε) θεωρείται ένα από τα πιο ουσιώδη κομμάτια της σύγχρονης εκπαίδευσης, έχοντας ως κεντρικό στόχο να προάγει ένα ενεργό και επιστημονικό τρόπο σκέψης Μπορεί η εφαρμογή της παιχνιδοποίησης στην εκπαίδευση να είναι αρκετά πρόσφατη, όμως η χρήση παιχνιδιών προς όφελος της εκπαίδευσης δεν είναι κάτι καινούργιο. Η χρήση της παιχνιδοποίησης στη διδασκαλία των Φ.Ε έχει αρχίσει να υιοθετείται όλο και περισσότερο στην εκπαίδευση καθώς φαίνεται να ενισχύει τα μαθησιακά αποτελέσματα. Όμως, το μεγαλύτερο μέρος της έρευνας σχετικά με την παιχνιδοποίηση δεν φαίνεται να λαμβάνει υπόψη ένα πολύ σημαντικό παράγοντα της μαθησιακής διδασκαλίας: τον ίδιο τον/την εκπαιδευτικό. Η παρούσα έρευνα διερευνά αντιλήψεις των μελλοντικών εκπαιδευτικών προσχολικής εκπαίδευσης στη χρήση εφαρμογών παιχνιδοποίησης στις Φ.Ε. Σύμφωνα με τα αποτελέσματα της έρευνας οι μελλοντικοί εκπαιδευτικοί έχουν θετική άποψη σχετικά με τη χρήση της εφαρμογών παιχνιδοποίησης στις Φ.Ε. αναγνωρίζοντας την δυνατότητα που προσφέρουν να δημιουργούν διασκεδαστικά και δημιουργικά μαθησιακά περιβάλλοντα που βοηθούν στην κατανόηση επιστημονικών διαδικασιών, εννοιών και στην ανάπτυξη σχετιζόμενων δεξιοτήτων. Παρόλα αυτά, οι εκπαιδευτικοί ανέφεραν και ορισμένους προβληματισμούς σχετικά με τις κοινωνικές επαφές, τη δυνατότητα έκφρασης και ανάπτυξης ικανοτήτων ομιλίας των παιδιών.
Οι αντιλήψεις των εκπαιδευτικών πρωτοβάθμιας εκπαίδευσης για τις ταμπλέτες και η πρόθεση ενσωμάτωσης της χρήσης τους στα μαθήματα των Φυσικών Επιστημών
Authors: Ανδρεδάκης Κωνσταντίνος , Καλογιαννάκης Μιχαήλ
Published: September 2024

Η ενσωμάτωση των ψηφιακών τεχνολογιών στη μαθησιακή διαδικασία έχει ως βασικό μοχλό τον εκπαιδευτικό. Η παρούσα μελέτη έχει στόχο, μέσω ποσοτικής προσέγγισης, τη διερεύνηση των αντιλήψεων των εκπαιδευτικών πρωτοβάθμιας εκπαίδευσης για τη χρησιμότητα και την ευκολία χρήσης των ταμπλετών στα μαθήματα των Φυσικών Επιστημών (Φ.Ε), την αίσθηση αυτο-αποτελεσματικότητας των εκπαιδευτικών ως προς την ενσωμάτωση της χρήσης των συσκευών στη διδασκαλία και τελικά την πρόθεσή τους να τις ενσωματώσουν. Από την ανάλυση των δεδομένων ηλεκτρονικού ερωτηματολογίου προκύπτει ότι η πλειονότητα των συμμετεχόντων έχει αρκετά θετικές αντιλήψεις για τις ταμπλέτες. Πιστεύουν ότι θα λειτουργήσουν ενισχυτικά στη μάθηση αλλά και στην αποτελεσματικότητα του εκπαιδευτικού. Θεωρούν τις ταμπλέτες εύχρηστες, αν και ένα σημαντικό ποσοστό εκφράζει προβληματισμό για την αλληλεπίδραση με τη συσκευή και κατά πόσο είναι εύκολο να κάνει αυτό που επιθυμεί με μια ταμπλέτα. Παρόμοια, ενώ αισθάνονται σε σημαντικό ποσοστό αυτο-αποτελεσματικοί, αρκετοί δεν είναι σίγουροι για το επίπεδο των δεξιοτήτων τους και αν είναι σε θέση να εκμεταλλευτούν τις δυνατότητες μιας ταμπλέτας βοηθώντας ουσιαστικά τους/τις μαθητές/-τριες στα μαθήματα των Φ.Ε. Παρά τις επιφυλάξεις, εκφράζουν την πρόθεση να ενσωματώσουν τις ταμπλέτες, εφόσον είναι διαθέσιμες, στη διδασκαλία των Φ.Ε. Καταδεικνύεται ο σημαντικός ρόλος της επιμόρφωσης στην αυτο-αποτελεσματικότητα των εκπαιδευτικών. Σημαντικό, επίσης, ρόλο στις θετικές αντιλήψεις των εκπαιδευτικών φαίνεται να έχουν οι εμπειρικές δεξιότητες από τη χρήση των ταμπλετών στην καθημερινότητά τους.
Adult learners' perceptions about MOOC technologies in Adult Education
Authors: Sideris Dimitrios , Vaikousi Danai , Kalles Dimitrios
Published: September 2024

The present study attempts to explore the potential for self-regulation within an online educational environment, detecting the characteristics of adult students. At the same time, the effectiveness of the platform OpenedX, which offers Massive Open Online Courses, is being examining, in the above educational framework. Towards this, a research was conducted in which 79 students of the "Informatics" Curriculum of the Hellenic Open University participated and they were invited to attend an online course on this platform. The research questions were examined through the results of two ways of collecting data. Firstly, two close-ended questionnaires and complementary through interviews with 10 of the students were used. The results showed that students’ perceptions about the contribution of the xMOOC to the self-regulation were positive. In particular, the answers highlighted the contribution of the e-course in setting personal goals, building an effective learning environment and implementing effective task strategies. In addition, the contribution to the time management, help seeking and self-evaluation were highlighted. At the same time, the participants pointed out suggestions for better use of these courses, in a self-regulated learning context, such as the better use of the forum. Finally, the results of the research highlighted that the platform used is a suitable tool to support these courses. The participants described the platform as a tool that someone can easily learn how to use and this fact allows the plans for the expansion of this research using the same platform.
Σχεδιάζοντας Ιστο-εξερευνήσεις για το μάθημα της Αγγλικής Γλώσσας στη Δευτεροβάθμια Εκπαίδευση
Authors: Καραγιάννη Ευαγγελία , Αλεξανδροπούλου Μαριάνθη
Published: September 2024

Η παρούσα εισήγηση έχει στόχο να παρουσιάσει σύντομα το θεωρητικό πλαίσιο μιας δομημένης διερευνητικής δραστηριότητας στον Παγκόσμιο Ιστό (WebQuest ήιστο-εξερεύνηση) και να εστιάσει σε ένα παράδειγμα πρακτικής εφαρμογής. Αναλυτικότερα, παρουσιάζονται ο σχεδιασμός, οι στόχοι και τα στάδια μιας ιστο-εξερεύνησης, ιστότοποι αναζήτησης και υλοποίησης σχετικών δραστηριοτήτων και μια πρακτική εφαρμογή με στόχο την ανάπτυξη  αντίστοιχων δραστηριοτήτων τόσο στη φυσική σχολική τάξη όσο και σε περιβάλλοντα που αξιοποιούνται στην εξ αποστάσεως σχολική εκπαίδευση, όπως η Webex (ομόχρονα), η e-class και η e-me (ετερόχρονα).
Social participation through sports and Olympic values: Discourse analysis through innovative teaching techniques
Authors: TOLIKA MARIA , Karapiperis Dimitrios , Tsirikas Athanasios , Verykios Vassilios
Published: September 2024

Nowadays, the world is experiencing an intense and prolonged socio-economic crisis, which has been enhanced by the health crisis due to coronavirus. These crises had also a huge effect on the educational system. The academic world had to adjust rapidly and shift its teaching methods and tools to the demands of remote learning. These new circumstances are even more challenging in educational programs and courses that promote pluralism and include students from all over the world. In this paper, we study the opinions of the students at the Master Degree Program with the title "Olympic Studies, Olympic Education, Organization and Management of Olympic Events" offered by The Department of Sports Organization and Management of the Faculty of Human Movement and Quality of Life Sciences of the University of Peloponnese with the support of the International Olympic Academy for the academic year of 2021-2022. Our study aims to analyze the data collected through innovative teaching methods and to draw conclusions about students' feelings about distance education, participation and how we can better educate and pass on the necessary knowledge to future organizers of sporting events, executives close to children, and young people involved in sports, in order to cultivate Olympic values ​​and active political participation. Furthermore, we attempt to correlate the participation in sports with the active social participation and the contribution of sports to create a more transparent framework to the social integration of weak social groups.
Το σχέδιο εργασίας (project) ως εργαλείο μάθησης για την εξ αποστάσεως εκπαίδευση στο νηπιαγωγείο
Authors: Κριζίνη Σεβαστή , Ιωακειμίδου Βασιλική , Ξανθοπούλου Παναγιώτα
Published: September 2024

Το άρθρο αποτυπώνει μια έρευνα δράσης με σκοπό τη διερεύνηση του σχεδιασμού, της εφαρμογής και της αξιολόγησης ενός σχεδίου δράσης (project) στο νηπιαγωγείο σε εξ αποστάσεως εκπαιδευτικό πλαίσιο. Στην έρευνα δράσης συμμετείχαν 21 μαθητές/τριες ενός δημόσιου νηπιαγωγείου στην Αθήνα. Τα αποτελέσματα της έρευνας ανέδειξαν ότι ένα σχέδιο δράσης (project) μπορεί να αναπτυχθεί σε όλες του τις φάσεις και σε εξ αποστάσεως εκπαιδευτικό πλαίσιο, με τον κατάλληλο σχεδιασμός, υλοποίηση, ανάπτυξη και αξιολόγηση της εφαρμογής του. Χρειάζεται τεχνολογικός εξοπλισμός, υποστήριξη από τους γονείς, επομένως ενημέρωση και σωστή διαχείριση του άγχους τους, συχνή επικοινωνία γονέων και μαθητών/τριών με τον/την εκπαιδευτικό, ένα ποιοτικό ψηφιακό μαθησιακό περιβάλλον, θετική στάση του εκπαιδευτικού προς την εξ αποστάσεως εκπαίδευση, αξιοποίηση της τεχνολογίας, καθώς και δραστηριότητες που προωθούν την αυτονομία των μαθητών, ανταποκρίνονται στις ανάγκες και τις προσδοκίες τους, τους κινητοποιούν και τους προκαλούν το ενδιαφέρον.
Δημιουργία Πολυμορφικού Εκπαιδευτικού Περιβάλλοντος με τη μεθοδολογία της ΕξΑΕ για την ενότητα των Φυσικών της ΣΤ’ Τάξης του Δημοτικού «Κυκλοφορικό σύστημα»: μια αρχική αποτίμηση
Authors: Μπεμπή Μαρία , Kalogiannakis Michail
Published: September 2024

Η παρούσα μελέτη αφορά τη δημιουργία πολυμορφικού εκπαιδευτικού περιβάλλοντος για τα Φυσικά της Στ’ τάξης του Δημοτικού και συγκεκριμένα για την ενότητα «Κυκλοφορικό σύστημα». Το Εκπαιδευτικό Υλικό (Ε/Υ) δημιουργήθηκε με βάση τις αρχές της εξ αποστάσεως εκπαίδευσης, τις αρχές της Πολυμεσικής μάθησης, τις θεωρίες μάθησης καθώς και το Αναλυτικό Πρόγραμμα Σπουδών (Α.Π.Σ) και το Διαθεματικό Ενιαίο Πλαίσιο Προγράμματος Σπουδών (Δ.Ε.Π.Π.Σ). Σκοπός της δημιουργίας του Ε/Υ αποτελεί η συμπληρωματική χρήση του στη διδασκαλία της συγκεκριμένης ενότητας, αποτελώντας χρήσιμο εργαλείο για τον/ην εκπαιδευτικό και βοηθώντας μαθητές/τριες στην πληρέστερη κατανόηση του συγκεκριμένου γνωστικού αντικειμένου. Στο άρθρο μας, παρουσιάζεται το θεωρητικό πλαίσιο στο οποίο στηρίχτηκε η δημιουργία του Ε/Υ και η σχετική έρευνα για την αποτίμησή του. Αναλυτικότερα, περιγράφεται το Ε/Υ που σχεδιάστηκε, το οποίο αποτελείται από τρεις βασικές ενότητες: (α) την εισαγωγική ενότητα (β) την 1η ΔΕ - Ένας ακούραστος μυς - Η καρδιά και (γ) την 2η ΔΕ - Μικρή και Μεγάλη Κυκλοφορία. Η μελέτη μας ολοκληρώνεται με την ποιοτική αποτίμηση του Ε/Υ από 13 εκπαιδευτικούς πρωτοβάθμιας εκπαίδευσης, οι οποίοι/ες μετά από τη μελέτη του Ε/Υ κλήθηκαν να απαντήσουν στις ερωτήσεις ενός κατάλληλα διαμορφωμένου ερωτηματολογίου. Μέσω της θεματικής ανάλυσης περιεχομένου των απαντήσεών τους, προέκυψαν ενδιαφέροντα συμπεράσματα που αφορούν το ίδιο το Ε/Υ για την επάρκειά του, τη χρήση του στην εκπαιδευτική πράξη καθώς και τη σχέση των ΤΠΕ και της εξ αποστάσεως εκπαίδευσης (ΕξΑΕ) στη διδασκαλία των Φ.Ε.
Strategic Vector for the Development of Audit Education and Qualification Certification of Audit Personnel in the Russian Federation
Authors: Kazakova Nataliya
Published: September 2024

Today, auditing is subject to transformation due to high dependence on sanctions from international business, changes in professional standards and government regulation. Auditing activities provide reliability and confirmation of the quality of business information for all stakeholders; it requires modern information technologies, big data analytics and artificial intelligence procedures, which serves as a navigator for the training of audit personnel. In this regard, the article substantiates the trajectory of audit education during the period of transformation of the Russian economy and business models of audited companies. Today, auditing is subject to transformation due to high dependence on sanctions from international business, changes in professional standards and government regulation. Auditing activities provide reliability and confirmation of the quality of business information for all stakeholders; it requires modern information technologies, big data analytics and artificial intelligence procedures, which serves as a navigator for the training of audit personnel. In this regard, the article substantiates the trajectory of audit education during the period of transformation of the Russian economy and business models of audited companies.
Hypercholesterolemia - non-pharmacological treatment, monotherapy or combination therapy. Review of the literature
Authors: Łowicka Weronika , Graca Magdalena , Szeliga Anna , Szostak Agata , Korta Karolina , Oluszczak Karolina , Szopińska Kinga , Dyląg Liliana , Śmigielska-Mikołajczyk Maria Janina , Wawszkowicz Konrad
Published: September 2024

Introduction:
As the number of scientific studies on lipid metabolism disorders increases, awareness among the medical community and the general population about the impact of hypercholesterolemia on the risk of cardiovascular diseases is growing. Elevated cholesterol levels in the blood are a major factor in the development of atherosclerosis, thereby increasing the likelihood of sudden cardiovascular events such as heart attacks or strokes. Maintaining normal cholesterol levels in the blood requires effective collaboration between the doctor and the patient, combining optimal pharmacotherapy with effective non-pharmacological methods based on the introduction of a balanced diet and moderate, regular physical activity. Current guidelines, based on numerous scientific studies, provide a clear framework for lipid-lowering treatment, with statins being an integral part. In cases where monotherapy is ineffective, ezetimibe and monoclonal antibodies, among others, can be used. In our work, we will discuss the possibilities of both non-pharmacological therapy and pharmacotherapy.
 
Aim of the study:
The aim of this study is to review current knowledge on non-pharmacological and pharmacological therapy in hypercholesterolemia. 
 
Material and method:
This article presents the current state of knowledge about non-pharmacological and pharmacological therapy in hypercholesterolemia. Publications reviewed using the PubMed platform contain recent report in field of lipid metabolism disorders. The search included the keywords: ‚Hypercholesterolemia’, ‚LDL-C’, ‚Statin’, ,Ezetimibe’,    ,PCSK9 inhibitors’.